ᱢᱟᱱᱰᱟᱞᱟᱭ ᱴᱚᱴᱷᱟ

ᱢᱟᱱᱰᱟᱞᱟᱭ ᱥᱮ ᱢᱟᱱᱰᱮᱞᱮᱭ ᱴᱚᱴᱷᱟ ( or ; ᱵᱚᱨᱢᱤᱥ ᱺ မန္တလေးတိုင်းဒေသကြီး) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱫᱤᱥᱚᱢ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱢᱟᱱᱰᱟᱞᱟᱭ ᱴᱚᱴᱷᱟ ᱨᱮᱱᱟᱜ ᱯᱟᱪᱮ ᱥᱮᱫ ᱥᱟᱜᱟᱤᱝ ᱴᱚᱴᱷᱟ ᱟᱨ ᱢᱟᱜᱽᱣᱮ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱥᱟᱱ ᱯᱚᱱᱚᱛ ᱟᱨ ᱠᱚᱧᱮ ᱥᱮᱫ ᱵᱟᱜᱳ ᱴᱚᱴᱷᱟ ᱟᱨ ᱠᱟᱭᱤᱱ ᱯᱚᱱᱚᱛ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱢᱟᱱᱰᱟᱞᱟᱭ ᱾ ᱴᱚᱴᱷᱟ ᱨᱮᱱᱟᱜ ᱠᱚᱧᱮ ᱥᱮᱫ ᱫᱤᱥᱟᱢ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱱᱮᱯᱤᱭᱫᱟᱣ ᱢᱮᱱᱟᱜᱼᱟ ᱾ ᱢᱟᱱᱰᱟᱞᱟᱭ ᱴᱚᱴᱷᱟ ᱮᱭᱮᱭ ᱜᱚᱴᱟᱝ ᱦᱚᱱᱚᱛ, ᱡᱟᱦᱟ ᱫᱚ ᱟᱵᱟᱨ ᱓᱐ ᱜᱚᱴᱟᱝ ᱴᱟᱭᱩᱱᱥᱤᱯ ᱟᱨ ᱒,᱓᱒᱐ ᱜᱚᱴᱟᱝ ᱣᱟᱨᱰ ᱟᱨ ᱟᱹᱛᱩ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ ᱾

ᱢᱟᱱᱰᱟᱞᱟᱭ ᱴᱚᱴᱷᱟ ᱢᱤᱭᱟᱱᱢᱟᱨ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮ ᱟᱹᱰᱤ ᱜᱟᱱ ᱥᱮᱞᱮᱫ ᱮ ᱮᱴᱟᱜ ᱠᱟᱱᱟ, ᱞᱮᱠᱷᱟᱜᱩᱴ ᱡᱟᱹᱛᱤᱭᱟᱹᱨᱤ ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱑᱕% ᱜᱮ ᱱᱚᱣᱟ ᱴᱚᱴᱷᱟ ᱠᱷᱚᱱ ᱦᱤᱡᱩᱜᱼᱟ ᱾ ᱱᱚᱣᱟ ᱫᱚ ᱢᱟᱱᱰᱟᱞᱟᱭ ᱴᱚᱴᱷᱟᱠᱤᱭᱟᱹ ᱥᱚᱨᱠᱟᱨ ᱟᱜ ᱥᱟᱥᱚᱱᱤᱭᱟᱹ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱢᱟᱱᱰᱟᱞᱟᱭ ᱴᱚᱴᱷᱟ ᱮᱭᱮᱭ ᱜᱚᱴᱟᱝ ᱦᱚᱱᱚᱛ ᱟᱨ ᱓᱑ ᱜᱚᱴᱟᱝ ᱴᱟᱭᱩᱱᱥᱤᱯ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ ᱾ 

 ᱠᱤᱭᱟᱣᱠᱥᱮ ᱦᱚᱱᱚᱛ
 ᱢᱟᱱᱰᱟᱞᱟᱭ ᱦᱚᱱᱚᱛ
 ᱢᱭᱮᱤᱠᱛᱤᱞᱟ ᱦᱚᱱᱚᱛ
 ᱢᱟᱭᱤᱝᱭᱟᱱ ᱦᱚᱱᱚᱛ
 ᱱᱤᱭᱟᱭᱩᱝ ᱦᱚᱱᱚᱛ
 ᱯᱟᱭᱤᱱ ᱳ ᱞᱩᱭᱤᱱ ᱦᱚᱱᱚᱛ
 ᱭᱟᱢᱮᱛᱷᱤᱱ ᱦᱚᱱᱚᱛ

ᱥᱚᱨᱠᱟᱨ

ᱰᱮᱢᱚᱜᱽᱨᱟᱯᱷᱤ

ᱢᱟᱱᱰᱟᱞᱟᱭ ᱴᱚᱴᱷᱟ ᱨᱮᱱᱜᱟ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱵᱚᱨᱢᱤᱥ ᱠᱟᱱᱟ ᱠᱚ ᱾ ᱢᱟᱱᱰᱟᱞᱟᱭ ᱢᱮᱴᱨᱚᱯᱚᱞᱤᱴᱚᱱ ᱚᱱᱪᱚᱞ ᱨᱮ ᱢᱤᱫ ᱢᱟᱨᱟᱝ ᱦᱚᱲ ᱮᱞ ᱪᱟᱭᱱᱤᱡᱽ ᱢᱮᱱᱟᱜ ᱠᱚᱣᱟ, ᱱᱩᱝᱠᱩ ᱢᱩᱫ ᱨᱮ ᱡᱟᱹᱥᱛᱤ ᱜᱟᱱ ᱜᱮ ᱭᱩᱱᱟᱱ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾ ᱟᱨᱦᱚᱸ ᱢᱤᱫ ᱢᱟᱨᱟᱝ ᱦᱚᱲ ᱮᱞ ᱥᱤᱧᱚᱛᱤᱭᱟᱹ ᱦᱚᱲ ᱱᱚᱣᱟ ᱢᱟᱱᱰᱟᱞᱟᱭ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾ ᱠᱚᱢ ᱦᱤᱡᱩᱜ ᱟᱡᱟᱱ ᱮᱜᱽᱞᱳ-ᱵᱚᱨᱢᱤᱥ ᱥᱟᱶᱛᱟ ᱨᱮᱱ ᱛᱷᱚᱨᱟ ᱦᱚᱲ ᱧᱤᱛ ᱦᱚᱸ ᱢᱟᱱᱰᱟᱞᱟᱭ ᱟᱨ ᱯᱟᱭᱤᱱ ᱳ ᱞᱩᱭᱤᱱ ᱵᱟᱱᱟᱨ ᱡᱟᱜᱟ ᱨᱮᱠᱚ ᱛᱟᱦᱮᱱ ᱠᱟᱱᱟ ᱾  ᱛᱷᱚᱨᱟ ᱜᱟᱱ ᱥᱟᱱ ᱦᱚᱲ ᱴᱚᱴᱷᱟ ᱨᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾ 

ᱵᱚᱨᱢᱤᱥ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ, ᱴᱚᱴᱟᱷ ᱨᱮ ᱪᱟᱭᱱᱤᱡᱽ ᱦᱚᱲ ᱡᱟᱹᱥᱛᱤ ᱥᱟᱶ ᱥᱟᱶ ᱢᱮᱱᱰᱟᱨᱤᱱ ᱯᱟᱹᱨᱥᱤ ᱦᱚᱸ ᱱᱚᱣᱟ ᱴᱚᱴᱷᱟ ᱨᱮ ᱦᱟᱨᱟ ᱨᱟᱠᱟᱯᱚᱜ ᱠᱟᱱᱟ ᱾

ᱠᱟᱹᱣᱰᱤᱟᱹᱨᱤ
ᱪᱟᱥᱵᱟᱥ ᱜᱮ ᱟᱨᱡᱟᱣ ᱨᱮᱱᱟᱜ ᱢᱩᱬᱩᱛ ᱠᱟᱹᱣᱰᱤᱟᱹᱨᱤ ᱠᱟᱱᱟ ᱾ ᱢᱟᱱᱰᱟᱞᱟᱭ ᱴᱚᱴᱷᱟ ᱦᱳᱲᱳ, ᱜᱩᱦᱩᱢ, ᱡᱚᱸᱰᱨᱟ, ᱪᱤᱱᱟᱵᱟᱫᱟᱢ, ᱛᱩᱞᱟᱹᱢ, ᱛᱟᱢᱟᱠ, ᱢᱟᱹᱨᱤᱪ ᱟᱨ ᱟᱨᱟᱜ ᱮᱢᱟᱱ ᱠᱚ ᱪᱟᱥ ᱦᱩᱭᱩᱜ ᱠᱟᱱᱟ ᱾ ᱥᱤᱞᱯᱚ ᱠᱚ ᱢᱩᱫ ᱨᱮ ᱮᱞᱠᱳᱦᱳᱞ ᱥᱮᱞᱮᱫ ᱵᱨᱳᱭᱟᱨᱤᱡ, ᱴᱮᱠᱥᱴᱟᱭᱤᱞ ᱠᱟᱹᱨᱠᱷᱟᱱᱟ, ᱪᱤᱱᱤ ᱢᱤᱞ ᱟᱨ ᱨᱚᱛᱱᱚ (gem) ᱠᱷᱟᱫᱟᱱ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱴᱩᱨᱤᱡᱚᱢ ᱢᱟᱱᱰᱟᱞᱟᱭ ᱴᱚᱴᱷᱟ ᱨᱮᱱᱟᱜ ᱱᱟᱣᱟ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱟᱭᱢᱟ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱠᱚ ᱢᱮᱱᱟᱜᱼᱟ ᱾ ᱪᱮᱫ ᱞᱮᱠᱟ ᱢᱟᱱᱰᱟᱞᱟᱭ, ᱟᱢᱟᱨᱟᱯᱩᱨᱟ, ᱵᱟᱜᱟᱱ, ᱯᱟᱭᱤᱱ ᱳ ᱞᱩᱭᱤᱱ, ᱢᱟᱭᱩᱱᱴ ᱯᱳᱯᱟ ᱟᱨ ᱟᱵᱷᱟ ᱮᱢᱟᱱ ᱾

ᱥᱮᱪᱮᱫ
AY ᱒᱐᱐᱒-᱒᱐᱐᱓ᱯᱨᱟᱭᱢᱟᱨᱤᱛᱟᱞᱟᱩᱥᱩᱞ ᱥᱮᱪᱮᱫ ᱟᱥᱲᱟ ᱔,᱐᱑᱑ ᱒᱓᱑ ᱑᱑᱓ ᱢᱟᱪᱮᱫ ᱑᱙,000 ᱗,᱒᱐0 ᱒,᱕00 ᱯᱟᱹᱴᱷᱹᱣᱟᱹ ᱖᱙0,000 ᱒᱕᱙,000 ᱙᱑,000

ᱦᱚᱨᱢᱚᱥᱟᱶᱟᱨ

ᱪᱤᱛᱟᱹᱨ ᱠᱚ

ᱵᱟᱨᱦᱮ ᱡᱚᱱᱚᱲ

 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ 

 ᱥᱟ.ᱠᱷᱭᱟ.ᱛ